21. januára sa koná referendum o predčasných voľbách
V sobotu 21. januára 2023 sa obyvatelia Slovenska budú môcť vyjadriť, či súhlasia s tým, aby bolo možné skrátiť volebné obdobie referendom alebo uznesením NR SR. Hlasovacie miestnosti budú otvorené od 7.00 do 22.00 hod.
 
V referende majú občania možnosť rozhodnúť o návrhu na zmenu ústavy v otázke predčasného skončenia volebného obdobia NR SR. Volič obdrží jeden hlasovací lístok s referendovou otázkou, kde zakrúžkuje odpoveď “áno” alebo “nie”. Úplné znenie otázky, na ktorú budú môcť odpovedať áno alebo nie, uverejníme v záverečnej časti článku.
Hlasovať sa dá aj s hlasovacím preukazom
Hlasovací preukaz na voľbu mimo svojej obce sa dá získať do 20. januára. Volič, ktorý sa chce zúčastniť na referende, no v deň jeho konania nebude môcť hlasovať v mieste svojho trvalého pobytu, môže požiadať o hlasovací preukaz. Urobiť tak môže už len osobne do 20. januára. Týka sa to len voliča, ktorý má trvalý pobyt na Slovensku. Následne môže hlasovať v hociktorej volebnej miestnosti. Hlasovací preukaz oprávňuje na zápis do zoznamu voličov v ktoromkoľvek volebnom okrsku. Vo Vojke sa hlasovacie preukazy vydávajú do 20. januára 2023 do 15.30 hod.
Informačná linka ministerstva vnútra
Ministerstvo vnútra zriadilo informačnú linku.
S otázkami o referende sa môžu občania obrátiť na informačné linky Ministerstva vnútra (MV) SR. Až do piatka (20. 1.) sú k dispozícii denne od 7.30 do 15.30 h. V deň konania referenda, v sobotu (21. 1.), môžu občania zavolať od 7.00 do 22.00 h. Telefónne čísla sú 02/48592317 a 02/48592312. Informácie k referendu občania nájdu aj na webovom sídle Ministerstva vnútra SR.
Požiadať môžete aj o prenosnú urnu
Volič môže požiadať o prenosnú volebnú schránku.
Volič, ktorý chce v referende hlasovať, no nemôže prísť do volebnej miestnosti zo závažných, najmä zdravotných dôvodov, môže žiadať o prenosnú volebnú schránku. Môže o to požiadať obec, a v deň referenda okrskovú volebnú komisiu. Vo Vojke môžete o prenosnú volebnú schránku požiadať na telefónnom čísle 031-59 00 401, a to cez týždeň na obecnom úrade, a v deň volieb, v sobotu u miestnej volebnej komisii do 14-tej hodiny. Volič, ktorý nemôže sám upraviť hlasovací lístok pre zdravotné postihnutie alebo preto, že nemôže čítať alebo písať, môže vziať so sebou do priestoru určeného na úpravu hlasovacích lístkov inú osobu, aby podľa jeho pokynov a zákona upravila hlasovací lístok a vložila do obálky.
Počas referenda 21. januára 2023 obyvatelia Vojky nad Dunajom budú hlasovaťna obecnom úrade. 

Plné znenie referendovej otázky

V januárovom referende majú občania možnosť rozhodnúť o návrhu na zmenu ústavy v otázke predčasného skončenia volebného obdobia NR SR. Presné znenie otázky, na ktorú budú môcť odpovedať áno alebo nie, je:
[bookmark: _Hlk125009280]"Súhlasíte s tým, že predčasné skončenie volebného obdobia Národnej rady Slovenskej republiky je možné uskutočniť referendom alebo uznesením Národnej rady Slovenskej republiky, a to zmenou Ústavy Slovenskej republiky tak, že:
· [bookmark: predpis.odsek-1~2.odsek-1.np-1][bookmark: predpis.odsek-1~2.odsek-1.text]v Čl. 73 ods. 1 sa na konci pripája čiarka a tieto slová: "ak v súlade s touto ústavou nedôjde k predčasnému skončeniu volebného obdobia Národnej rady Slovenskej republiky.";
· [bookmark: predpis.odsek-1~2.odsek-1.np-2]v Čl. 81a sa za písmeno a) vkladá nové písmeno b), ktoré znie: "b) predčasným skončením volebného obdobia,". Doterajšie písmená b) až f) sa označujú ako písmená c) až g);
· [bookmark: predpis.odsek-1~2.odsek-1.np-3][bookmark: predpis.odsek-1~2.odsek-1.np-2.bod.text]v Čl. 82 ods. 5 sa za slová "volebného obdobia" vkladá čiarka a slová "predčasným skončením volebného obdobia";
· [bookmark: predpis.odsek-1~2.odsek-1.np-4]v Čl. 84 ods. 3 sa za slová "s medzinárodnou zmluvou podľa čl. 7 ods. 3 a 4" vkladá čiarka a tieto slová: "na prijatie uznesenia o predčasnom skončení volebného obdobia Národnej rady Slovenskej republiky podľa čl. 86 písm. n)";
· [bookmark: predpis.odsek-1~2.odsek-1.np-5]v Čl. 86 sa dopĺňa písmeno n), ktoré znie: "n) uznášať sa na predčasnom skončení volebného obdobia Národnej rady Slovenskej republiky; prijaté uznesenie je všeobecne záväzné a vyhlasuje sa rovnako ako zákon.";
· [bookmark: predpis.odsek-1~2.odsek-1.np-6]v Čl. 93 ods. 2 sa na konci pripájajú tieto slová: "vrátane predčasného skončenia volebného obdobia Národnej rady Slovenskej republiky.";
· [bookmark: predpis.odsek-1~2.odsek-1.np-7]Čl. 98 odsek 2 znie: "Návrhy prijaté v referende vyhlási predseda Národnej rady Slovenskej republiky ako ústavný zákon."?"


